open-index/open-wikipedia-markdown huggingface dataset:
Pearl Harbor (filme)

***Pearl Harbor*** é un filme estadounidense épico e bélico con elementos de romance e acción dirixido por Michael Bay que se estreou no 2001. Baséase no feito histórico do ataque a Pearl Harbor realizado pola aviación xaponesa o 7 de decembro de 1941.

## Sinopse 
Segunda guerra mundial (1939-1945). Rafe e Danny medraron xuntos nunha zona rural estadounidense e a súa longa amizade mantense cando ambos ingresan como pilotos nas forzas aéreas. Rafe atopou en Evelyn, unha valente enfermeira, ó amor da súa vida, pero pronto tiveron que separarse, xa que Rafe preséntase voluntario para servir na Forza Aérea Británica (RAF) contra os alemáns. Mentres tanto, Danny e Evelyn son enviados á base aérea de Pearl Harbor en Hawai.

## Personaxes 
* Josh Hartnett como Danny Walker
** Reiley McClendon como Xove Danny
* Ben Affleck como Rafe McCawley
** Jesse James como Xove Rafe
* Kate Beckinsale como Enfermeira Evelyn Johnson
* Cuba Gooding, Jr. como Doris Miller
* Tom Sizemore como Sarxento Earl Sistern
* Jon Voight como Presidente dos Estados Unidos Franklin D. Roosevelt
* Colm Feore como Husband E. Kimmel
* Mako Iwamatsu como Isoroku Yamamoto
* Alec Baldwin como Jimmy Doolittle
* William Lee Scott como Billy Thompson
* Michael Shannon como Gooz Wood
* Scott Wilson como Xeneral George Marshall
* Peter Firth como Mervyn S. Bennion
* Dan Aykroyd como Thurman
* Jennifer Garner como Enfermeira Sandra
* Jaime King como Enfermeira Betty Bayer
* Sara Rue como Enfermeira Martha
* Catherine Kellner como Enfermeira Barbara
* Matthew Davis como Joe
* William Fichtner como Mr. Walker 
* Steve Rankin como Mr. McCawley
* Ewen Bremner como Red Winkle
* Greg Zola como Tenente Anthony Fusco
* Kim Coates como Tenente Jack Richards
* Tony Curran como Ian
* Leland Orser como Jackson
* Cary-Hiroyuki Tagawa como Minoru Genda
* Graham Beckel como Chester W. Nimitz
* Tom Everett como Frank Knox
* Tomas Arana as Frank J. 'Jack' Fletcher
* Madison Mason como Raymond A. Spruance
* Glenn Morshower como William Halsey, Jr.
* Michael Shamus Wiles como Marc Mitscher

## Galardóns e nomeamentos 
* 2001: 1 Oscar: Mellores efectos de son. 4 nomeamentos.
* 2001: 2 nomeamentos ó Globo de Ouro: Mellor banda sonora orixinal, canción orixinal.
* 2001: 6 nomeamentos ós Razzie Awards: incluíndo peor película e actor (Ben Affleck).

## Notas 
## Véxase tamén 
### Ligazóns externas 
* Ficha na IMDb 
* Ficha en Filaffinity
Copa das Rexións da UEFA

A **Copa das Rexións da UEFA** é unha competición de fútbol organizada pola UEFA na que toman parte seleccións rexionais de Europa integradas por xogadores non profesionais. Foi creada en 1998 tomando a substitución da extinta Copa da UEFA Amateur. A selección galega de afeccionados é a vixente campioa do torneo.

## Formato de competición 
* **Roldas previas estatais**: cada federación disputa as eliminatorias coas súas rexións. 
* **Fase previa**: 8 equipos dividos en 2 grupos de 4 equipos. Choques a partido único. Clasifícanse os gañadores de grupo (2 equipos). Cada grupo xógase nunha sede fixa. 
* **Primeira fase**: 32 equipos dividos en 8 grupos de 4 equipos. Choques a partido único. Clasifícanse os gañadores de grupo (8 equipos). Cada grupo xógase nunha sede fixa. 
* **Fase intermedia**: desaparecida no formato actual. 
* **Segunda fase**: 8 equipos dividos en 2 grupos de 4 equipos. Choques a partido único. Clasifícanse os gañadores de grupo (2 equipos). Os dous grupos e a final xóganse na mesma sede. 
* **Final**: A partido único.

## Palmarés 
## Resultados por estados 
## Notas 
## Véxase tamén 
### Outros artigos 
* Copa da UEFA Amateur

### Ligazóns externas 
* Sitio web oficial  
* Copa das Rexións en Rsssf
Thun

**Thun** (pronuncia alemá: [tuːn]; en francés: *Thoune* [tun]) é unha cidade e comuna do distrito administrativo de Thun, no cantón de Berna, en Suíza. Sitúase no punto onde o río Aar sae do lago de Thun (Thunersee), a uns 30 quilómetros ao sueste de Berna.

Segundo datos de 2024, a comuna de Thun conta con arredor de 43.900 habitantes, mentres que na súa aglomeración urbana viven aproximadamente 82.000 persoas.

A lingua oficial de Thun é o alemán (na súa variedade estándar suíza); porén, a lingua máis falada é a variante local do dialecto suízo-alemán alemánico.

## Xeografía
Está situada á beira do lago de Thun. O centro histórico está erguido sobre unha illa do río Aar, que separa a cidade en dúas partes. A cidade limita ao norte coas comunas de Steffisburg, Schwendibach e Homberg, ao leste con Heiligenschwendi e Hilterfingen, ao sur con Spiez e Zwieselberg, e ao oeste con Amsoldingen, Thierachern e Uetendorf.

## Historia
O nome da cidade deriva do celta *Dunum*, que significa cidade fortificada. No 58 AC caeu baixo o dominio de Roma, converténdose nun dos principais centros administrativos da rexión. Arredor do ano 400 DC foi conquistada polos burgundios e no 1033 pasou a formar parte do Sacro Imperio Romano Xermánico.

En 1384 foi mercada polo cantón de Berna. Foi capital do cantón de Oberland durante a República Helvética.

## Cultura
O castelo de Thun foi erguido no século XII polo Duque Bertold V de Zähringen. Existe outro castelo, o Schadau, construído no século XIX nun estilo neogótico e que acolle o Museo Gastronómico Suízo. A Casa do Concello é do século XVI.

## Véxase tamén
### Ligazóns externas
* Páxina do concello de Thun
Cérbero (lúa)

**Cérbero** (tamén coñecido coma **S/2011 (134340) 1** ou **P4**) é un pequeno satélite natural de Plutón (134340 é o número asignado a Plutón no Minor Planet Center despois da súa *degradación* ó status de planeta anano). Foi descuberto o 28 de xuño do 2011 polo programa Pluto Companion Search Team (programa para a procura de compañeiros de Plutón) do Hubble Space Telescope, durante unha tentativa por descubrir algún anel planetario que puidese posuír Plutón. Observación posteriores feitas o 3 e o 18 de xullo do 2011 deron lugar á súa verificación coma unha nova lúa de Plutón. Foi recuperado en imaxes arquivadas do Hubble feitas o 15 de febreiro e o 25 de xuño do ano 2010. e as actuais observacións suxiren unha órbita circular e ecuatorial cun raio orbital de aproximadamente 59.000&nbsp;km. A lúa orbita entre Nix e Hydra e tarda 32,1 días en facer unha órbita completa ó redor de Plutón. sospéitase que Cérbero podería se-lo resultado da fusión dos cascallos dunha gran colisión entre Plutón e outro obxecto do cinto de Kuiper, semellante ó impacto da teoría do Big Splash, na cal se tería formado a nosa Lúa.

## Notas 
## Véxase tamén 
### Outros artigos 
* Caronte (lúa)
* Hydra (lúa)
* Nix (lúa)
* Estixia (lúa)
* Plutón
Roberto Carlos

O nome **Roberto Carlos** pode referirse a:

* **Roberto Carlos**, cantautor brasileiro (n. 1941);
* **Roberto Carlos**, futbolista brasileiro (n. 1973);
* **Roberto Carlos Sosa**, futbolista arxentino (n. 1975);
* **Roberto Carlos Cortés**, futbolista colombiano (n. 1977);
* **Roberto Carlos García**, futbolista español (n. 1982);
* **Roberto Carlos Juárez**, futbolista mexicano (n. 1984);
Roberto Carlos (cantante)

**Roberto Carlos Braga**, coñecido como **Roberto Carlos**, nado en Cachoeiro de Itapemirim o 19 de abril de 1941, é un cantante e compositor brasileiro, sendo un dos principais representantes da música popular do seu país así como un dos artistas latinos que venderon máis discos en todo o mundo, con máis de 100 millóns de copias vendidas. Trátase dunha das iconas máis recoñecidas da música brasileira no mundo. É chamado no Brasil e no resto de América Latina *O Rei da Música Latina*.

## Véxase tamén 
### Ligazóns externas 
* Páxina oficial
Centro de Deportes Barco

O **Centro de Deportes Barco** é un equipo galego de fútbol que se fundou en 1973 no concello do Barco de Valdeorras. Na actualidade xoga na Preferente Galicia e o seu terreo de xogo é o Campo Municipal de Calabagueiros.

## Datos do club 
### Historial na liga 
dereita|miniatura|CD Barco, 2022.

[miniatura|[Rápido de Bouzas vs Centro de Deportes Barco, 2016.]]

|valign="top" width=0%|

|}

## Palmarés 
* **Preferente Galicia (1):** 1981/82
* **Primeira Galicia (1):** 2007/08.
* **Terceira Galicia (1):** 1977/78.
* **Copa Xunta de Galicia (1):**  1989.

## Véxase tamén 
### Ligazóns externas 
* Sitio web oficial
Campionato Mundial de Fórmula 1 de 1994

O **Campionato Mundial de Fórmula 1 de 1994** foi a 45ª tempada de Fórmula 1 organizada pola Fédération Internationale de l'Automobile (FIA), e a 37ª Copa Internacional de Construtores de F1. O campionato contou con dezaseis Grandes Premios que se iniciaron o 27 de marzo e finalizaron o 13 de novembro.

## Resumo 
A tempada é recordada como unha das tempadas máis tráxicas e controvertidas da década de 1990, se non na historia do deporte. 1994 foi un dos campionatos máis competidos da historia Michael Schumacher gañou o título de pilotos por un só punto a Damon Hill logo de dúas polémicas colisións entre ambos na carreira final en Adelaida. O construtor británico Williams-Renault gañou o Campionato de Construtores. Con todo, a tempada de  tamén será recordada pola morte do tres veces Campión do Mundo Ayrton Senna e do austríaco Roland Ratzenberger no GP de San Marino. Corenta e seis pilotos competiron no Campionato do Mundo de 1994, incluíndo catorce condutores novatos e numerosos pilotos privados. Mercedes-Benz tamén regresou ao deporte por primeira vez desde a tempada de Fórmula 1 de  como fornecedor de motores para o equipo suízo, Sauber. A tempada tamén viu a primeira vitoria para Ferrari desde , mentres que McLaren non puido gañar unha soa carreira logo da marcha de Senna, antes de embarcarse nunha asociación a longo prazo con Mercedes.

## Pilotos e construtores 
* Coa retirada do actual campión Alain Prost, o coche número 1 non se asignou, e Hill correu co número 0.

## Calendario de 1994 Resultados 
### Grandes Premios 
* O Gran Premio da Arxentina estableceuse no calendario para o 16 de outubro, pero foi cancelado, a pista que estaba en proceso de modernización desde 1991, non se rematou a tempo. A carreira trasladouse a Xeréz para converterse no Gran Premio de Europa.

### Pilotos 
|valign="top"|

**Negra** – Pole
*Cursiva* – Volta rápida
† Condutores que non terminaron o Gran Premio, pero se clasificaron ao completar máis do 90% da distancia de carreira.
|}

### Construtores 
## Véxase tamén 
### Ligazóns externas 
* formula1.com – clasificación oficial de pilotos de 1994 
* formula1.com – clasificación oficial de construtores de 1994
Applications Technology Satellite 3

**Applications Technology Satellite 3** ou **ATS 3** é un satélite artificial xeoestacionario dos Estados Unidos adicado a probar novas tecnoloxías e lanzado o 5 de novembro de 1967 mediante un foguete Atlas-Agena D desde o Centro Espacial Kennedy, en Florida, Estados Unidos.

## Características 
ATS-3 levaba a bordo 11 experimentos, dos cales 8 eran experimentos de enxeñería relacionados con navegación, comunicacións e o control e operación de naves e equipamento. Dous dos outros experimentos eran experimentos de obtención de imaxes para producir imaxes diúrnas en tempo real da atmosfera terrestre. Os experimentos restantes a investigacións ionosféricas.

miniatura|Formacións nubosas fotografiadas durante o 3 de abril de 1974 polo ATS 3.
Nos anos 1970 o satélite foi usado para fotografar a cuberta nubosa, en especial furacáns en formación no hemisferio occidental. Baixáronse 1200 fotos, aproximadamente unha cada 25 minutos, e da parte diúrna.

## Notas 
## Véxase tamén 
### Outros artigos 
* Applications Technology Satellite 1
* Applications Technology Satellite 2
* Applications Technology Satellite 4
* Applications Technology Satellite 5
* Applications Technology Satellite 6
Copa da UEFA Amateur

A **Copa da UEFA Amateur** foi unha competición de fútbol de seleccións nacionais europeas non profesionais (afeccionados), organizada pola UEFA. Disputáronse catro edicións entre 1967 e 1978.

## Historia 
En febreiro de 1965, a UEFA exponse a creación dun torneo para seleccións de afeccionados, é dicir, non profesionais. Este torneo iniciaríase o mesmo ano no que comezou a disputarse a Copa da UEFA. O principal problema era definir cal era a diferenza entre o que era un xogador profesional e o que non, xa que entón non era moi habitual que un xogador fose profesional. É por isto que das 33 federacións adscritas á UEFA, tan só 12 se inscribiron para o torneo.

Ademais, unicamente podían participar federacións que contasen con categoría profesional, para diferenciar o fútbol profesional do afeccionado. Por esta razón, moitos países do leste e escandinavos quedaron fóra da competición xa que non contaban con liga profesional, polo que as súas estrelas quedaron sen disputar o torneo.

O formato de competición foi o seguinte. Doce seleccións divididas en catro grupos de tres equipos xogaron partidos a ida e volta. Os campións de grupo clasificáronse para a fase final disputada nunha única sede e con partidos a eliminatoria única, a semifinais, terceiro e cuarto posto e final.

Cabe destacar a anecdótica edición de 1974, na que Alemaña Federal e Iugoslavia acordaron compartir o título e non xogar unha final.

Tras a última edición de 1978, abandonaranse as competicións europeas para o fútbol afeccionado ata que en 1996 créase a actual Copa das Rexións da UEFA.

## Palmarés 
## Véxase tamén 
* UEFA
* Copa das Rexións da UEFA

### Ligazóns externas 
* Copa da UEFA *amateur* en UEFA.com 
* Copa da UEFA *amateur* en RSSSF
Campionato europeo da UEFA Sub-19

O **Campionato Europeo da UEFA Sub-19** é unha competición anual de fútbol organizada polo organismo deportivo europeo UEFA. A competición leva a cabo desde 1948. O seu nome orixinal foi o de *Torneo júnior da FIFA*, ata que en 1955 a UEFA se encargase de organizalo. En 1980, foi adaptado e bautizado como o *Campionato Europeo Sub-18*, ata os recentes cambios para a selección de xogadores en 2001, que fan que o torneo reciba o seu actual nome. O campionato celebrouse cada ano desde a súa inauguración en 1948, excepto durante o período entre 1984 e 1992, que se organizou cada dous anos.

O torneo xogouse con diferentes formatos ao longo da súa existencia. Actualmente consiste en dúas fases, de xeito similar a outros campionatos europeos da UEFA. A fase de clasificación está aberta a todos os membros da UEFA, e a fase final compona oito equipos.

Os tres equipos mellor clasificados de cada grupo clasifícanse para a Copa Mundial de Fútbol Sub-20 do seguinte ano.

## Resultados 
## Títulos 
## Notas 
## Véxase tamén 
### Outros artigos 
* Eurocopa de Fútbol
* Eurocopa de Fútbol Sub-21
* Eurocopa de Fútbol Sub-17
* Copa do Mundo de Fútbol sub-20

### Ligazóns externas 
* Campeonato Europeo de la UEFA Sub-19 en *uefa.com*
Russell Alan Hulse

**Russell Alan Hulse**, nado o 28 de novembro de 1950 en Nova York, é un astrofísico estadounidense e gañador do Premio Nobel de Física en 1993, xunto co seu mestre de tese Joseph Hooton Taylor Jr., "polo descubrimento dun novo tipo de púlsar que abre novas posibilidades para o estudo da gravitación". É un especialista en estudos de pulsares e ondas gravitacionais.

## Traxectoria 
Educouse no instituto do Bronx e foi estudar a The Cooper Union, un instituto do baixo Manhattan, e logo á Universidade de Massachusetts Amherst, onde recibiu o seu doutoramento en 1975.

Foi mentres traballaba como estudante de investigación en Amherst no seu proxecto de tese doutoral cando Hulse levou a cabo as observacións que conduciron ao descubrimento do púlsar binario, utilizando o radiotelescopio de Arecibo.

Posteriormente traballou no observatorio Nacional de Radioastronomía dos Estados Unidos de 1975 a 1977. Desde 1977 traballou no laboratorio de física de plasma da Universidade de Princeton nun proxecto de investigación sobre produción de fusión nuclear en reaccións sostidas que poderían utilizarse na produción de enerxía a partir dos mesmos procesos que manteñen quentes o Sol e as estrelas.

## Véxase tamén 
### Ligazóns externas 
* Autobiography  .
Jerome Isaac Friedman

**Jerome Isaac Friedman**, nado en Chicago o 28 de marzo de 1930, é un físico estadounidense.

## Traxectoria 
Naceu nunha familia de pais que emigraron aos Estados Unidos desde Rusia. Empezou a interesarse pola física despois de ler un libro de relatividade de Albert Einstein, e por iso estudou física na Universidade de Chicago. Traballou con Enrico Fermi, e recibiu o seu Ph.D. en física en 1956.

Codescubriu experimentalmente a evidencia dos quarks. Gañou o Premio Nobel de Física en 1990. En 2011 era profesor do MIT.

## Véxase tamén 
### Ligazóns externas 
* Nobel Autobiography .
Carl Wieman

**Carl Edwin Wieman**, nado en Oregón o 26 de marzo de 1951, é un físico estadounidense.
## Traxectoria 
Gañou o Premio Nobel de Física en 2001 xunto con Eric A. Cornell. En 1995, produciron o primeiro condensado de Bose-Einstein. Wieman foi estudante de Theodor W. Hänsch.

## Véxase tamén 
### Ligazóns externas 
* Nobel Autobiography .
Clifford Shull

**Clifford Glenwood Shull**, nado en Pittsburgh (Pensilvania) o 23 de setembro de 1915 e finado o 31 de marzo de 2001, foi un físico estadounidense.

## Traxectoria 
Gañou o Premio Nobel de Física en 1994, compartido con Bertram Brockhouse, polo desenvolvemento da técnica de *neutron scattering*, especialmente a técnica de difracción do neutrón, para o estudo da Física da materia condensada.

## Véxase tamén 
### Ligazóns externas 
* 1994 Nobel Physics winners .
* Nobel Autobiography .
Universidade de Toronto

A **Universidade de Toronto**, tamén coñecida como **UofT**, é unha universidade localizada en Toronto (Ontario), a meirande do Canadá. Atrae estudantes de todo o estado, así como un número significativo de estudantes doutros países. Nas súas instalacións graduáronse catro Primeiros ministros do Canadá, dous gobernadores xerais, e numerosos líderes de negocios e académicos de recoñecido prestixio internacional. Conta co maior número de gañadores do Premio Nobel de entre as universidades canadenses.

## Véxase tamén 
### Ligazóns externas 
* Universidad de Toronto
Bertram Brockhouse

**Bertram Neville Brockhouse**, nado en Lethbridge (Alberta) o 15 de xullo de 1918 e finado o 13 de outubro de 2003, foi un físico canadense gañador do Premio Nobel de Física.

## Traxectoria 
Gradouse na Universidade da Columbia Británica en 1947 e na Universidade de Toronto (MA, 1948; Ph.D, 1950). Desde 1950 a 1962 traballou cinvestigando no laboratorio nuclear Chalk River de enerxía atómica. En 1962 converteuse en profesor da McMaster University no Canadá, até o seu retiro en 1984.

Compartiu en 1994 o Premio Nobel de Física co físico estadounidense Clifford Glenwood Shull polo desenvolvemento das técnicas de *neutron scattering* para o estudo da Física da materia condensada. En 1982 foi nomeado cabaleiro pola Orde do Canadá.

## Véxase tamén 
### Ligazóns externas 
* Bertram Brockhouse .
Sociedade Max Planck

A **Sociedade Max Planck para o Avance da Ciencia** é unha rede de institutos de investigación científica en Alemaña. Leva o nome en honra de Max Planck, o famoso físico alemán que iniciou a mecánica cuántica. É o sucesor da Kaiser-Wilhelm-Gesellschaft. É unha organización independente e sen ánimo de lucro fundada polos gobernos federal e estatal de Alemaña.miniatura|Sede de Múnic.|centro
## Véxase tamén 
### Ligazóns externas 
* Páxina da MPG
George Smoot

**George Fitzgerald Smoot III**, nado en Yukon, Florida o 24 de febreiro de 1945 e finado en París o 18 de setembro de 2025, foi un físico e astrónomo estadounidense. É doutor en Física polo Instituto de Tecnoloxía de Massachusetts (MIT) e Profesor de Física na Universidade de Berkeley en California.

## Traxectoria 
Foi galardoado, xunto con John C. Mather, co Premio Nobel de Física en 2006.

A súa principal contribución foi o estudo da radiación de fondo de microondas mediante o satélite artificial COBE demostrando que pouco despois do big-bang existían no Universo irregularidades que foron as sementes da posterior formación das galaxias.

## Notas 
## Véxase tamén 
### Ligazóns externas 
* George Smoot official website
Mondariz Fútbol Club

O **Mondariz Fútbol Club** é un club de fútbol galego do concello de Mondariz. Foi fundado en 1920 e actualmente compite no Grupo Sur da Preferente Autonómica de Galicia.

## Historia 
O Mondariz Fútbol Club foi fundado en 1920, e competiu na Primeira División de Campionato Comarcal de Zonas de Peinador. Acadou unha liga e unha copa, ata que en 1960 se retirou da competición. Regresou na tempada 1968, e comezou a alternar nas distintas divisións rexionais e a participación en sete campionatos galegos de afeccionados. Na tempada 2011-12 acadou o ascenso a Rexional Preferente.

## Datos do club 
### Tempada a tempada 
|valign="top" width=0%|

|}

### Palmarés 
*Segunda División Regional**.(1)** 1991-1992.
*Terceira División Regional.**(1)** 1989-1990.
*Primeira División de Campionato Comarcal de Zonas **(3)**  Vigo 1968 , 1971;  Peinador  1955.
*Segunda División de Campionato Comarcal de Vigo. **(1)** 1972 – 1973.
*Copa de Zonas.**(1)** 1958.

## Véxase tamén
Panchi Barrera

**Gustavo Javier Barrera Castro**, máis coñecido como **Panchi Barrera**, nado o 6 de abril de 1985 en Mercedes, Departamento de Soriano, é un xogador internacional profesional uruguaio con pasaporte español de baloncesto. Actualmente xoga para o Club Baloncesto Granada da ACB, no que xoga na posición de base cunha alzada de 1,93 metros. É internacional coa selección absoluta do Uruguai.

## Traxectoria deportiva 
*20px|border|ACB Joventut Badalona (ACB, 2003-2004)
*20px|border|LEB 2 Pamesa Castellón (LEB 2, 2005)
*20px|border|LEB Ciudad de Huelva (LEB, 2005-2006)
*20px|border|LEB Leite Río Breogán (LEB, 2006)
*20px|border|LEB Melilla (LEB, 2007)
*20px|border|LUB Hebraica Macabi (LUB, 2007-2008)
*20px|border|LUB Atlético Atenas (LUB, 2008-2009)
*20px|border|LPB Trotamundos de Carabobo (LPB, 2009)
*20px|border|LUB Union Atlética (LUB, 2009-2010)
*20px|border|ACB Unicaja Málaga (ACB, 2010)
*20px|border|ACB Granada (ACB, 2011)

## Véxase tamén 
### Ligazóns externas 
* Ficha en acb.com
David Cubillas

**David Cubillas Peña**, nado o 19 de xuño de 1990 en Castelló de la Plana, é un futbolista español. Xoga de dianteiro.

## Traxectoria 
O 21 de xullo de 2011 anunciouse a súa contratación polo Deportivo B. O 30 de maio de 2012 anunciouse que non continuará no filial do Deportivo.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en ceroacero.es
Partido Popular Europeo

: *Para o grupo do Parlamento europeo, véxase o artigo sobre o PPE (grupo parlamentario)*'.''
miniatura|dereita|Imaxe tomada nun congreso do partido en Varsovia.
O **Partido Popular Europeo**, coñecido tamén polas siglas **PPE**, é un partido político europeo que agrupa a democratacristiáns, conservadores e de centro-dereita de Europa.

## Véxase tamén 
### Ligazóns externas 
* Partido Popular Europeo
Carlos Brizzola

**Carlos Américo Brizzola Carassus**, nado o 20 de outubro de 1956 en Santos Lugares, é un exfutbolista e actual adestrador de fútbol arxentino. Xogaba de dianteiro e actualmente adestra o CD Dorneda.

## Véxase tamén 
### Ligazóns externas 
* Datos do xogador en bdfutbol.com
Enda Kenny

**Enda Kenny**, nado o 24 de abril de 1951, é un político irlandés.

É o líder do partido Fine Gael, unha das dúas principais formacións do país; éo dende 2002. Desempeñou o cargo de Taoiseach de Irlanda, dende o 9 de marzo de 2011 ata o 14 de xuño de 2017. Anteriormente serviu como ministro de turismo e de comercio dende 1994 até 1997. Así mesmo, foi vicepresidente en dúas ocasión do Partido Popular Europeo.

## Véxase tamén 
### Ligazóns externas 
* Enda Kenny's page on the Fine Gael website
Sinapse

::*Para a unión dos cromosomas na meiose ver sinapse cromosómica.*

miniatura|dereita|Esquema dunha sinapse química.
No sistema nervioso, enténdese por **sinapse** a unión entre unha neurona e outra célula que permite que a neurona pase un sinal eléctrico ou químico á outra célula, que pode ser  outra neurona ou unha célula doutro tipo. A palabra sinapse foi acuñada por Charles Scott Sherrington no século XIX e procede do grego "synaptein" (de *syn*, unión, no sentido de xuntar, e *haptein*, apertar, unir forte).

As sinapses son esenciais para a función neuronal: as neuronas son células especializadas en pasar os sinais a outras células, e fano por medio de sinapses. Nunha sinapse a célula que envía o sinal chámase célula presináptica e a que o recibe, célula postsináptica. A membrana plasmática da neurona que envía o sinal ou neurona presináptica, está en estreita aposición coa membrana da súa célula diana postsináptica. Na zona da sinapse tanto as membranas da célula presináptica coma as da postsináptica conteñen un amplo conxunto de maquinaria molecular que comucica as dúas membranas e leva a cabo o proceso de sinalización. Na maioría das sinapses, o elemento presináptico é un botón terminal dun axón, pero pode selo tamén nalgúns casos unha dendrita. Na membrana postsináptica adoita haber especializacións como receptores de moléculas que facilitan a transmisión do sinal.

Hai fundamentalmente dous tipos de sinapses:

**Sinapse química*. Nunha sinapse química a neurona presináptica libera unha substancia química chamada neurotransmisor no espazo sináptico que separa as dúas células, o cal se une a receptores específicos situados na membrana postsináptica. A unión entre neurotransmisor e receptor afecta á célula postsináptica de diversas formas, provocándolle unha despolarización da súa membrana e a transmisión do sinal.
**Sinapse eléctrica*. Nunha sinapse eléctrica as membranas da célula presináptica e postsináptica están conectadas por canles que permiten o paso directo da corrente, e causan que os cambios de voltaxe na célula presináptica induzan cambios de voltaxe na célula postsináptica, sen que se libere ningún neurotransmisor.

## Bibliografía 
* Kandel, Eric R.; James H. Schwartz, Thomas M. Jessell (2000). Principles of Neural Science (4th edition ed.). Nova York: McGraw-Hill. ISBN 0-8385-7701-6. 
* Guyton, A.C.; Tratado de Fisiología Médica 6ª edición - Editorial Interamericana.

## Véxase tamén 
### Outros artigos 
*Neurona
*Neurotransmisor
*Autapse

### Ligazóns externas 
* http://www.youtube.com/watch?v=8t7I1Sl3G2k
* http://www.youtube.com/watch?v=HXx9qlJetSU&NR=1
* https://web.archive.org/web/20110809081428/http://escuela.med.puc.cl/paginas/cursos/segundo/histologia/histologiaweb/paginas/ne37022.html
* http://www.javeriana.edu.co/Facultades/Ciencias/neurobioquimica/libros/neurobioquimica/se%F1alizasinap.htm
Underworld: Evolution

***Underworld: Evolution*** é un filme dirixido por Len Wiseman que se estreou no 2006. É a segunda parte da saga de filmes de *Underworld*.

## Sinopse 
A loita milenaria entre vampiros e lobishome adoptou novas dimensións de violencia. Naceu unha nova raza en nada comparable a ningunha outra coñecida. Traizoada polos do seu propio clan, a guerreira vampiro Selene (Kate Beckinsale), busca vinganza. Para iso, decide descubrir a verdade sobre a identidade do primeiro Inmortal verdadeiro. Non é Marcus, o rei dos vampiros como se cría, senón Alexander Corvinus, pai de Marcus e do seu irmán xemelgo William. Selene e o híbrido Michael (Scott Speedman), protagonistas dun amor prohibido, loitarán xuntos contra o poderoso Marcus, quen está decidido a liberar o seu irmán preso e empregar a sede de sangue deste para chegar a dominar o mundo.

## Personaxes 
* Kate Beckinsale como Selene
* Scott Speedman como Michael Corvin
* Tony Curran como Marcus Corvinus
* Derek Jacobi como Alexander Corvinus
* Bill Nighy como Viktor
* Shane Brolly como Kraven
* Michael Sheen como Lucian
* Zita Görög como Amelia
* Scott McElroy como Soren
* Steven Mackintosh como Andreas Tanis
* Brian Steele como William Corvinus
* Sophia Myles como Erika
* John Mann como Samuel

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Bleddyn Fardd

**Bleddyn Fardd**, en activo entre 1258 e 1284, foi un poeta cortesán galés que traballou no reino de Gwynedd.

Coñécese a Bleddyn polas súas elexías na morte de Llywelyn ap Gruffudd, príncipe de Gales. Estes textos conserváronse no manuscrito Hendregadredd.
Cosmogonía

**Cosmogonía** (do grego κοσμογονία *kosmogonía* ou κοσμογενία *kosmogenía*, este derivado de κόσμος *kósmos* 'mundo' e a raíz γί(γ)νομαι *gi(g)nomai* / γέγονα *gégona*, 'nacer') é unha narración mítica que pretende dar resposta á orixe do universo e da propia humanidade.

Xeralmente nela se nos remonta a un momento de preexistencia ou de caos orixinario, no cal o mundo non estaba formado, pois os elementos que terían que constituílo se achaban en desorde; neste sentido, o relato mítico cosmogónico presenta o agrupamento —paulatino ou repentino— destes elementos, nunha linguaxe altamente simbólica, coa participación de elementos divinos que poden posuír ou non atributos antropomórficos (segundo as diferentes culturas).

A *cosmogonía* pretende establecer unha realidade, axudando a construír activamente a percepción do universo (espazo) e da orixe de deuses, homes e elementos naturais. Á súa vez, permite apreciar a necesidade do ser humano de concibir unha orde física e metafísica que permita conxurar o caos e a incerteza.

## Véxase tamén
### Bibliografía
*Rouvière, Jean-Marc (2006): *Brèves méditations sur la création du monde*. París: L’Harmattan.
*Soler Gil, Francisco José (ed.) (2005): *Dios y las cosmologías modernas*. Madrid: BAC. ISBN 978-84-7914-795-2
### Outros artigos
*Big-bang.
*Cosmoloxía.
*Creacionismo.
*Historia.
*Mito.
*Xénese.
Gran Enciclopedia Galega Silverio Cañada

A **Gran Enciclopedia Gallega Silverio Cañada**, **Gran Enciclopedia Galega Silverio Cañada**, ou simplemente **Gran Enciclopedia Gallega** ou **Gran Enciclopedia Galega**, é unha enciclopedia de tema galego, editada primeiramente en castelán e despois en lingua galega. A versión en galego foi editada tamén en DVD.

## *Gran Enciclopedia Gallega* 
A primeira edición, de corenta e tres tomos, en castelán, publicouse no ano 1974. Dirixida por Ramón Otero Pedrayo, os coordinadores editoriais foron sucesivamente Perfecto Conde Muruais, Arturo Reguera López e Xosé Ramón Fandiño Veiga, coa implicación de Xesús Alonso Montero.

## *Gran Enciclopedia Galega* 
Trinta anos despois publicáronse en galego por dous grupos editoriais distintos, Editorial Novos Vieiros da Coruña (66 tomos) e o Grupo El Progreso de Lugo (44 tomos).

Foi dirixida por Benxamín Casal e participaron cincocentos colaboradores. Membros do consello asesor foron, entre outros, Isaac Díaz Pardo, Xosé Ramón Barreiro, Xaime Isla Couto, Alfonso Zulueta de Haz, Alfredo Conde, Víctor Freixanes, Manuel María, Basilio Losada, Xavier Alcalá, Antonio Bonet Correa, Xosé García Oro, Manuel Lucas Álvarez, Xesús Alonso Montero ou Xaime Quessada.

### Versión en DVD 
A versión en DVD, en galego, é do ano 2005. Ten 100&nbsp;000 entradas, 25&nbsp;000 fotografías, 2500 gráficos e 500 mapas (incluíndo un mapa individual por cada un dos 315 concellos de Galicia).

Dende a portada a información preséntase en cinco apartados:
* *Enciclopedia*.
* *Biografías*, con preto de 4000 artigos.
* *Heráldica*, máis de 2000 entradas de apelidos e liñaxes.
* *Descubre Galicia*, cun índice que chega ata o nivel das parroquias.
* *"Dossier"*, cartafol onde o usuario pode apartar a información que máis lle interese.

Ademais dispón dun apartado de anexos, unha función de procura avanzada, e un directorio de axuda.

No ano 2011 foi distribuída polo Grupo El Progreso polo prezo de 9,95 €.[miniatura|400px|Varios exemplares da GEG ocupan as baldas da [Biblioteca de Galicia.|centro]]
## Notas 
;Referencias

## Véxase tamén 
### Bibliografía 
* . "Enciclopedias, identidad y territorios en la España postfranquista" en *Prensa, impresos y territorios en el mundo hispánico contemporáneo*, PILAR (Presse, Imprimés, Lecture dans l’Aire Romane), 2002.
* 
* 

### Outros artigos 
* Artigos da Gran Enciclopedia Galega
* Galipedia
* Enciclopedia Galega Universal
* Enciclopedia Temática Ilustrada A Nosa Terra
* Enciclopedia temática de Galicia

### Ligazóns externas 
* GranEnciclopediaGalega.com da editorial Novos Vieiros.
* 20px Capítulo 397: *Gran Enciclopedia Galega* de *Ben falado*, programa da TVG, 28/12/2012.
Einion Wan

**Einion Wan** (en activo c. 1202-1245) foi un poeta cortesán galés. Os poemas seus que chegaron ata nós inclúen elexías a Llywelyn o Grande e a Madog ap Gruffydd "Maelor" ap Madog, príncipe de Powys Fadog.
Só conservamos seis dos seus poemas, transmitidos no Manuscrito Hendregadredd e no Llyfr Coch Hergest.
Francisco Delgado Melo

**Francisco Delgado Melo**, coñecido como **Paco Melo**, nado en Plasencia (Cáceres) o 13 de novembro de 1943, é un exfutbolista e adestrador de fútbol español. Xogaba de defensa e foi internacional coa selección española.

## Véxase tamén 
### Ligazóns externas 
* Datos do xogador en bdfutbol.com
Serra de Cereixedo

A **serra de Cereixedo** é un macizo localizado entre os termos municipais de Quiroga e A Rúa, que limita ao norte co río Barreiros, ao oeste polo río Soldón e ao sur co val do río Sil e máis a depresión de Valdeorras. Está conformada por lousas, granitos, guarcita e calcarias.
O cumio de maior altitude é o Lagoa Grande, con 1.246 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra Calva

A **serra Calva** é unha serra galega que se estende dende Pena Trevinca cara ao sur, pola raia coa provincia de Zamora, e serve de límite cos termos municipais de Viana do Bolo e mais da Veiga. Está conformada por granitas e gneis.
O cumio de maior altitude é o Sextril, con 1.755 metros sobre o nivel do mar.

## Notas 
## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra Segundeira

A **serra Segundeira** é unha serra galega localizada en gran parte na provincia de Zamora mais tamén na zona do Alto do Torno, situado 1.944 metros de altitude, no límite coa Serra do Eixo. Así mesmo, ao sur, está o Pico de Aguallal, con 1.644 m.s.n.m., no concello da Mezquita. Está conformada por granitos e gneis ollo de sapo.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Canizo

A **serra do Canizo** é unha serra galega unida á serra Segundeira, arrodeada polo val do río Bibei na orientación norte e leste, e polo río Canela no oeste, no límite entre os concellos de Viana do Bolo ao norte e A Gudiña e A Mezquita ao sur.
O cumio de maior altitude é O Testeiro, con 1446 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra da Esculqueira

A **serra da Esculqueira** é unha serra galega localizada no concello da Mezquita, na fronteira con Portugal. Está conformado por granitos hercinianos de dúas micas. Nas partes altas domina o monte baixo, con xestas, uces, carqueixas, carrascos ou tomelo, así como tamén zona de braña.
Abonda nesta serra os soutos de castiñeiros e hai tamén grandes áreas repoboadas con piñeiros.

O cumio de maior altitude é o Serro (tamén coñecido como Medo), con 1.143 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra da Queixa

A **serra da Queixa** é unha serra localizada na parte central do macizo central ourensán. Nela atópanse os puntos máis altos deste: monte de Cabeza de Manzaneda con 1.781 m, Cabeza Pequena de Manzaneda con 1.775 m, Está conformada na parte occidental por pelitas e areíscas, e na oriental por granito de dúas micas.

## Notas 
## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Fial das Corzas

A **serra do Fial das Corzas** é unha serra galega localizada xunto á serra da Queixa. Ten cumios arrendodeados e está conformada por areíscas e lousas. A meirante parte da súa vexetación é mato, así como bosque nas partes baixas.
O cumio de maior altitude é o Cabeza da Veiga do Fial, con 1.552 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra da Azoreira

A **serra de Azoreira** é unha serra galega localizada entre o concello da Mezquita e a provincia de Zamora. Está conformada por materiais graníticos. Os seus ríos verten á conca do río Douro.

O cumio de maior altitude é o pico Azoreira, con 1.394 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Burgo

A **serra do Burgo** é unha serra galega que discorre paralela á serra da Queixa, da que queda separada polo río Navea. Está ocupada por un parque eólico.
O cumio de maior altitude é O Serro, con 1.211 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Altos do Samión

Coñécese como **Altos do Samión** unha pequena serra galega con orientación NE-S localizada entre a serra de San Mamede e a serra do Fial das Corzas, no termo municipal de Chandrexa de Queixa. Nesta serra nacen varios afluentes do río Navea.
O cumio de maior altitude é o Penedo de Samión, con 1.348 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Montes de Correchouso

Os **montes de Correchouso** son unha prologación da serra de San Mamede cara ao sueste. O principal monte aquí situado é o chamada Alto de Baroncello, con 1.406 metros sobre o nivel do mar.

Na vertente sur nacen varios afluentes do río Támega.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Tour de Francia 2010

A **97.ª edición do Tour de Francia** disputouse do 3 ó 25 de xullo de 2010. Estivo composto por 20 etapas máis un prólogo, para completar un percorrido total de 3.640,9 kms.

Participaron 197 ciclistas, repartidos en 22 equipos, dos que remataron a carreira 170.

O gañador da carreira foi Andy Schleck despois de que Alberto Contador fose descualificado por dar positivo nun control antidopaxe. O segundo posto foi para Denis Menchov, e o terceiro para Samuel Sánchez.

## Participantes 
Participan 22 equipos, 18 de categoría UCI ProTour e 4 equipos de categoría Profesional Continental, formando un pelotón de 197 ciclistas.
### Equipos e líderes 
Os equipos participantes foron:

## Etapas 
## Clasificacións finais 
A clasificación xeral concluíu do seguinte xeito:
[miniatura|310px|**[Alberto Contador**, co *maillot* amarelo ó comezo da 17ª etapa.]]

Malia que a clasificación xeral da carreira rematou co primeiro posto de Alberto Contador, o madrileño foi posteriormente desposuído da vitoria acusado de doparse, despois de dar positivo nun control. O triunfo e as honras pasaron así ás mans de Andy Schleck, que acadou deste xeito o seu primeiro éxito no Tour de Francia.

## Notas 
## Véxase tamén 
### Ligazóns externas 
* Web oficial do Tour de Francia 
### Outros artigos 
* Giro de Italia 2010
* Vuelta a España 2010
Serra das Cabanas

A **serra das Cabanas** é unha serra galega localizada entre os concellos de Ribas de Sil, Castro Caldelas e mais San Xoán de Río. Está circunvalada ao norte e ao leste polo río Sil. Na vertente sur nacen varios afluentes do río Edo.
O cumio de maior altitude é o Cerengo, con 1.235 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Antonio Piñeiro Fernández

**Manuel Antonio Piñeiro Fernández**, nado en Ribeira en 1962, é un profesor, editor e escritor galego.

## Traxectoria 
Desde 2004 foi o promotor das edicións Bourel, á vez que membro do movemento Barbantia, eixes sobre os que desenvolveu a súa presenza cultural e literaria.

## Obras 
### Narrativa 
**Pequeno* (2006). 100 páxs. ISBN 978-8493402433.
* *Tres contos da guerra* (2007). Ilustracións de Julio Catalán. Ed. de autor. 62 páxs. ISBN 978-84-934024-6-4.
* *A dama fulxente* (2011). Toxosoutos. Ilustracións de Pío Costa Beiro. 78 páxs.
* *As fiandeiras* (2011) Galaxia. 108 páxs. ISBN 978-84-9865-400-4. Foi traducida ao castelán.
* *A identidade fascinada* (2015). Galaxia. 164 páxs. ISBN 978-84-9865-606-0.
* *O Noiro* (2016). Sotelo Blanco.
**A través do fume* (2018). Galaxia. 128 páxs. ISBN 978-84-9151-188-5.
**Celada* (2020). Xerais. 104 páxs. ISBN 978-84-9121-664-3. ePub: ISBN 978-84-9121-671-1.
**Esca* (2020). Ed. Embora. 122 páxs. ISBN 978-84-17824-25-9.
**Trávelin* (2021). Vigo: Xerais. 136 páxs. ISBN 978-84-9121-934-7. ePub: ISBN 978-84-9121-969-9.

### Poesía 
**Paisaxes de cinza* (2002). Toxosoutos. 48 páxs. ISBN  84-95622-71-8.
**Mentres te alonxas* (2004).  28 páxs. ISBN 978-84-934024-0-2.
* *Chans imperfectos* (2014). Bourel.

### Obras colectivas 
* *A garza insomne* (2016). Galaxia. Este volume reúne os relatos -finalistas e gañadores- do Certame de Narracións Breves Manuel Murguía entre os anos 2013 e 2015.

### En castelán 
* *Seno de arena* (2009).

## Premios 
* Premio de poesía de Lecumberri.
* Premio Valle Inclán de narrativa curta por *A carreta.*
*I Certame Ibn Hazm coa obra *Seno de Arena*
* 2011: Premio Avilés de Taramancos co relato *A dama fulxente*
* 2011: Premio García Barros pola novela *As fiandeiras*. 
* 2015: Premio de novela curta Manuel Lueiro Rey por *O Noiro*.  
* 2017: Premio Torrente Ballester en galego por *A través do fume*. 
* 2019: XIV Premio de Narración Curta Concello de Curtis por *Onde nos levan*.
*2019: IV Premio Neira Vilas de Novela Curta por *Esca*.
*2019: VII Concurso de Novela Curta Cidade Centenaria de Ribeira por *Celada*
*2020: Premio de novela curta Manuel Lueiro Rey por *Trávelin*

## Notas 
## Véxase tamén 
### Ligazóns externas 
* Ficha do autor en Galaxia
Serra da Aciñeira

A **serra da Aciñeira** é unha serra galega localizada ao norte de Valdeorras, no limar coa provincia de León. Limita ao norte co val do Selmo e ao sur co val do río Sil. Está conformado por lousas, xistos, areíscas e calcarias.
O cumio de maior altitude na serra é A Turrieira, con 1.610 metros sobre o nivel do mar.

## Véxase tamén 
### Bibliografía 
* *As montañas de Galiza*, A Nosa Terra, 2006. ISBN 84-8341-126-1
Hadj Abderrahmane

**Hadj Abderrahmane**, nado no ano 1941 e finado o 5 de outubro de 1981, foi un actor alxeriano de cinema e teatro.

## Traxectoria 
 É coñecido por interpretar o Inspector Tahar xunto co seu compañeiro Yahia Ben Mabrouk na serie de filmes de comedia ''L'Inspecteur mène l'enquête'' a finais dos anos sesenta e comezos dos setenta.

## Filmografía
* L'Inspecteur mène l'enquête - 1967 Moustapha Badie
* La Souris - 1968
* La Poursuite - 1968
* Les Vacances de l'inspecteur Tahar - 1973
* L'inspecteur marque le but - 1977
* Le chat - 1978

## Notas
Serra da Cabeza de Meda

A **serra da Cabeza de Meda** é unha serra galega de cumes arredondados considerada decote unha prolongación da serra de San Mamede. No seu alto ten vistas ao Canón do Sil e mais ás depresión de Maceda e Monforte.

O cumio de maior altitude é a homónima Cabeza de Meda, con 1.323 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
307261 Máni

**2002 MS4** é un obxecto trans-neptuniano (TNO). Foi descuberto no 2002 por Chad Trujillo e Michael E. Brown. Está clasificado coma cubewano polo Centro de Planetas Menores.

O Telescopio Espacial Spitzer estimoulle un diámetro de 726 ± 123&nbsp;km. Isto fai del un candidato a planeta anano. Actualmente atópase a 47,2 UAs de distancia respecto do Sol, e acadará o seu perihelio no ano 2122. Foi observado 46 veces e recuperado en imaxes que nos retrotraen ó ano 1954.

## Notas 
## Véxase tamén 
### Ligazóns externas 
* Orbital simulation from JPL (Java) / Ephemeris 
* 2002 MS4 Precovery Images
Albino Piñeiro

**Albino Piñeiro Rodríguez**, nado en Sanxenxo o 24 de xuño de 1954, é un exfutbolista galego. Xogaba de centrocampista.

## Traxectoria 
Na tempada 1979–80 xogou para o Deportivo da Coruña, onde participou en 26 encontros, campaña na que o club coruñés descendeu a Segunda División B. Na tempada 1981–82 xogou no Linares CF, participando en 31 partidos e marcando un gol.

## Véxase tamén 
### Ligazóns externas 
* Datos do xogador en bdfutbol.com
Dorsal galega

[miniatura|450px|Cima de Vidueiros (943 m), na [serra do Suído.]]
**Dorsal galega** é o nome que recibe unha cadea montañosa de 210 quilómetros de lonxitude que se estende de norte a sur por Galiza, concretamente de Estaca de Bares á fronteira que o río Miño delimita con Portugal.

## Características 
Está formada por un importante número de serras, entre as que destacan a serra da Faladoira, a serra da Loba, a serra do Faro de Avión, a serra do Candán ou os montes da Paradanta.

Conforme avanza cara ao sur, vaise facendo máis e máis ampla, e tamén con picos de maior altitude, sobre todo nas zonas da serra do Faro e o Faro de Avión.
miniatura|250px|Serra do Faro de Avión.
A dorsal como tal elevouse a finais do período terciario, sobre unha cadea montañosa anterior xa moi erosionada. Hoxe presenta un relevo suave, pendentes moderados e chairas nos altos. Está conformada por rochas diversas, entre as que destacan as silíceas, é dicir, xistos, cuarcitas, granito, gneis ou peridotitas.

O bloque exerce un importante papel como barreira climática entre a Galiza atlántica e a interior. Por outra banda, cómpre sinalar que nas súas vertentes orientadas ao mar e principalmente cara ao sur, é onde se dá a maior pluviosidade do país.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra da Coriscada

A **serra da Coriscada**, que no seu tramo norte inicial ás veces é chamada **serra de Solleiro**, é unha serra galega que comeza en Estaca de Bares e limita entre os concellos de Mañón e Ortigueira. Polo leste da serra pasa o río Sor.
A vexetación da zona son plantación de eucalipto, algunha carballeira pequena e na parte máis afastada o litoral así como nos cimos matogueira de breixos e toxos.

O punto de maior altitude é o monte de Coriscada, con 523 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra da Loba

A **serra da Loba** é unha serra galega localizada dentro da cordilleira dorsal galega. Fai fronteira entre as provincias de Lugo e da Coruña, a partir da depresión das Pontes de García Rodríguez até os nacentes dos ríos Mandeo e Labrada, que ao tempo a separan da cordal de Montouto.

Está conformada por rocha granítica de dúas micas, gneis ollo de sapo, xistos migmáticos e granito intrusivo.

O punto de maior altitude é a pena Verde, con 709 metros sobre o nivel do mar.

Ten unha extensión 20 km

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra da Martiñá

A **serra da Martiñá** é unha pequena serra encadrada na dorsal galega, moi preto da serra do Faro, entre as provincias de Lugo e Ourense. Xeoloxicamente está conformada principalmente por granitos.

As importantes diferenzas de altitude favorecen a presenza de diferentes ecosistemas: bosques caducifolios nas abas e turbeiras nos cumios.

O punto de maior altitude é o monte Martiñá (tamén coñecido como O Castro), con 1042 metros sobre o nivel do mar.

## A Martiñá na cultura popular
A serra da Martiñá aparece mencionada en catro ocasións no poemario de Ramón Otero Pedrayo *Bocarribeira*:

Na terceira estrofa, nunha mostra de hilozoísmo, o vieiro pregúntalle á nabeira:
:¿De onde ves, meu vello?
:Veño do Ribeiro...
:E cara onde vas?
:Vou prá Martiñá...

Estrofa 11:
:Achega lume ó Paraño!
:-fala o Avión á Martiñá-
:que prá bica do poente
:hei de acender de mañá.

Estrofa 15:
:Pousou nos soutos da Torre
:o vento da Martiñá.

Estrofa 43:
:Neve, nevisca, neviña
:folerpa da Martiñá.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra da Faladoira

A **serra da Faladoira** é unha serra galega pertencente á chamada dorsal galega. Esténdese entre os concellos de Mañón e Ortigueira e pecha ao norte na depresión das Pontes. Está conformada por lousa negra xunto con gneis, ollo de sapo, xisto cristalino e arenito. Sobresaen, amais, cristas de granito e cuarcita.
Conserva algunhas carballeiras, mais sobre todo está ocupada por plantacións de eucalipto.

O punto de maior altitude é o monte Caxado, con 756 metros sobre o nivel do mar, o segundo punto máis alto da provincia da Coruña.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1